
|  |
| --- |
| № исх: КГД-07-1/31814-И от: 14.12.2017 |



**Облыстар, Астана және Алматы қалалары бойынша Мемлекеттік кірістер департаменттері**

Қазақстан Республикасы Қаржы министрлігінің Мемлекеттік кірістер комитеті электронды шот-фактуралар бойынша жиі қойылатын мәселе жөніндегі ақпараттарды мәлімет үшін жолдап отыр.

Сұрақ. Егер «Шарт (келісімшарт)» Е бөлімінде «Тауарларды жеткізу сенімхат бойынша жүзеге асырылды» 30-жолы электронды шот-фактурада толтырылмаса, тауарларды, жұмыстарды, көрсетілетін қызметтерді алушы қосылған құн салығының сомасына жатқызуға құқығы бар ма?

«Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 257-бабы 1-тармағының 3) тармақшасында, егер осы бапта өзгеше белгіленбесе, қосылған құн салығы (бұдан әрі - ҚҚС) шот-фактуралары Салық кодексінде белгiленген **талаптар сақталмай жазып берiлген** **шот-фактуралар** бойынша тауарларды, жұмыстарды, көрсетiлетiн қызметтерді, алуға байланысты төленуге жататын болса, есепке жазылмайды және Салық кодексінің 100-бабының 12-тармағында белгіленген тәртіппен ескеріледі.

Салық кодексінің 263-бабы 2-2-тармағына сәйкес электрондық нысанда жазып берілетін шот-фактураларды қабылдау, өңдеу, беру және сақтау электрондық шот-фактуралардың ақпараттық жүйесі арқылы жүзеге асырылады.

**Уәкілетті орган электрондық нысанда жазып берілетін шот-фактуралардың құжат айналымы тәртібін белгілейді**, онда:

шот-фактураның нысаны;

шот-фактураларды жазып беру, жөнелту, қабылдау, тіркеу, өңдеу, беру және алу тәртібі;

шот-фактураларды куәландыру тәртібі;

түзетілген және (немесе) қосымша шот-фактуралардың алынғанын растау ерекшеліктері;

шот-фактураларды сақтау тәртібі көрсетіледі.

Уәкілетті орган:

электрондық нысанда жазып берілген шот-фактуралардың уақтылы қабылдануы, тіркелуі, өңделуі және берілуі, сондай-ақ олардың сақталуы;

электрондық нысанда жазып берілген шот-фактураларда көрсетілген, берілетін мәліметтердің анықтығы;

Қазақстан Республикасының заңнамасында көзделген жағдайларды қоспағанда, шот-фактураларда көрсетілген мәліметтердің үшінші тұлғаларға жария етілмеуі үшін жауаптылықта болады.

Қазақстан Республикасы Қаржы министрінің 2017 жылғы 12 мамырдағы № 301 бұйрығымен бекітілген, Электронды түрде жазылып берілетін шот-фактуралардың құжат айналымы ережесінің 43-тармағының 4) тармақшасына, «Шарт (келісімшарт)» Е бөлімінде «Тауарларды жеткізу сенімхат бойынша жүзеге асырылды» 30-жолы тауарларды жеткізу жүзеге асырылған сенімхаттың нөмірі көрсетілетін «Нөмірі» 30.1-жолдан және оның негізінде осындай тауарларды жеткізу жүзеге асырылған сенімхаттың күні көрсетілетін «Күні» 30.2-жолдан тұрады. Бұл жолдар өзара тәуелді жолдар болып табылады.

Жоғарыда айтылғандар негізінде, Ережеге сәйкес «Тауарларды жеткізу сенімхат бойынша жүзеге асырылды» деген 30-жолын толтыру үшін міндетті болып табылмайды, онда осы жолда электронды шот-фактуралардың деректемелері жоқ, электронды шот-фактураларды жазып беру бойынша талаптарды бұзушылық болып табылмайды, тиісінше, осындай электронды шот-фактуралар бойынша ҚҚС сомасын еспептен алып тастауға жатпайды.

**Қазақстан Республикасы**

**Қаржы министрлігінің**

**Мемлекеттік кірістер комитеті**

**Салық салу Әдістеме**

**Департаменті директорының**

**міндетін атқарушы С. Айсин**